George Dunning
Store norske leksikon,Kunst og estetikk,Film, TV og teater,Film og TV,Animasjonsfilm
George Dunning var en kanadisk-britisk animatør, mest kjent for helaftensfilmen Yellow Submarine (1968), laget i samarbeid med The Beatles.
Dunning var knyttet til National Film Board of Canada fra 1942. Etter arbeidet på serien Gerald McBoing Boing for UPA (United Productions of America) i New York i 1955, ble han leder av UPAs kontor i London. Han startet sitt eget selskap TV Cartoons som spesialiserte seg på animerte TV-reklamer.Dunning fikk sitt internasjonale gjennombrudd med kortfilmen The Flying Man (1962) som utmerket seg med dristig design og frisk animasjon. Dette bygde han videre på i Yellow Submarine (1968), laget i samarbeid med The Beatles. Dunning arbeidet med en filmversjon av William Shakespeares Stormen da han døde. Les mer i Store norske leksikon animasjonsfilm